Likumprojekts

**Grozījums Teritorijas attīstības plānošanas likumā**

Izdarīt Teritorijas attīstības plānošanas likumā (Latvijas Vēstnesis, 2011, 173., 202. nr.; 2012, 88. nr.; 2014, 41. nr.) grozījumu un papildināt pārejas noteikumus ar 17. un 18. punktu šādā redakcijā:

"17. Nodrošinot administratīvi teritoriālās reformas procesu 2019., 2020. un 2021. gadā, jaunus šā likuma 20. panta 1., 2. un 3. punktā noteiktos pašvaldības teritorijas attīstības plānošanas dokumentus:

1) izstrādā pēc tā likuma stāšanās spēkā, kurš nosaka jauno administratīvi teritoriālo iedalījumu, pakārtojot pašvaldības teritorijas attīstības plānošanas dokumentu izstrādi atbilstoši jaunajam administratīvi teritoriālajam iedalījumam;

2) apstiprina pašvaldības dome, kas ievēlēta 2021. gada pašvaldību vēlēšanās.

18. Līdz šo pārejas noteikumu 17. punktā noteikto pašvaldības teritorijas attīstības plānošanas dokumentu apstiprināšanai pašvaldības domei ir tiesības pagarināt spēkā esošo teritorijas attīstības plānošanas dokumentu darbības termiņus, kā arī normatīvajos aktos noteiktajā kārtībā veikt citus nepieciešamos grozījumus."

Likums stājas spēkā 2020. gada 1. jūnijā.

Vides aizsardzības un

reģionālās attīstības ministra vietā –

veselības ministre

I. Viņķele